

VLADA REPUBLIKE HRVATSKE

Zagreb, 11. studenoga 2021.

**PREDLAGATELJ:** Upravno vijećeHrvatske akreditacijske agencije

**PREDMET:** Izvješće o radu Upravnog vijeća Hrvatske akreditacijske agencije za 2020. godinu

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), a u vezi s člankom 16. stavkom 3. Uredbe o osnivanju Hrvatske akreditacijske agencije („Narodne novine“, br. 158/04., 44/05. i 30/10.), Vlada Republike Hrvatske je na sjednici održanoj \_\_\_\_\_\_\_\_ 2021. donijela

**Z A K L J U Č A K**

Prihvaća se Izvješće o radu Upravnog vijeća Hrvatske akreditacijske agencije za 2020. godinu, u tekstu koji je Vladi Republike Hrvatske dostavilo Upravno vijeće Hrvatske akreditacijske agencije aktom, KLASA: 383-02/21-01/003, URBROJ: 569-06/1-21-10, od 15. listopada 2021.

KLASA:

URBROJ:

Zagreb,

 PREDSJEDNIK

mr. sc. Andrej Plenković

**OBRAZLOŽENJE**

Člankom 16. stavak 3. Uredbe o osnivanju Hrvatske akreditacijske agencije („Narodne novine“, broj 158/04, 44/05 i 30/10) propisano je da Upravno vijeće HAA jednom godišnje podnosi izvješće Vladi Republike Hrvatske o svome radu.

Predmetno Izvješće o radu Upravnog vijeća Hrvatske akreditacijske agencije za 2020. godinu daje pregled aktivnosti Upravnog vijeća HAA za 2020. godinu te glavnih postignuća i rezultata rada HAA tijekom 2020. godine, te ključne podatke o prihodima i rashodima poslovanja HAA.

HAA je u 2020. godini ispunjavala sve poslove i zadaće nacionalnog akreditacijskog tijela sukladno zahtjevima Uredbe (EZ) br. 765/2008 o akreditaciji i nadzoru nad tržištem.

Radom HAA upravlja Upravno vijeće HAA. Upravno vijeće održalo je tijekom 2020. godine ukupno 5 sjednica.

U skladu s Izmjenama i dopunama Državnog proračuna Republike Hrvatske za 2020. godinu i projekcijom za 2021. i 2022. godinu („Narodne novine“, broj 58/20 i 124/20), HAA su odobrena financijska sredstva u ukupnom iznosu od 9.552.357 kn.